b'\n_START_ARTICLE_\nPr\xc5\xa1ice\n_START_SECTION_\nTelesne zna\xc4\x8dilnosti\n_START_PARAGRAPH_\nPo telesnih zna\xc4\x8dilnostih so v osnovi podobne ostalim pajkovcem - imajo \xc5\xa1tiri pare nog in telo deljeno v dve regiji: prosomo in opistosomo. Vendar pa je ta \xc4\x8dlenjenost v veliki meri zabrisana, zadek je zelo reduciran in neopazen, tako da je na prvi pogled telesna regija samo ena. Zato opisujemo telesne regije pr\xc5\xa1ic z izrazoma proterosoma (glava in oprsje s prvima dvema paroma nog) in histerosoma (preostanek oprsja in zadek)._NEWLINE_Pri zajedavskih vrstah je \xc5\xa1tevilo nog lahko reducirano, prav tako imajo samo tri pare nog li\xc4\x8dinke. Zajedavske vrste imajo sesanju prilagojene ustne dele, medtem ko so pri plenilskih pipalke \xc5\xa1karjaste ali kle\xc5\xa1\xc4\x8daste.'